
Svrha je ovog rada osvijetliti doprinos dvoje autora, Angelike Krebs i K. M .Meyer-Abicha 
suvremenim raspravama u eko-etici. Oboje čine jasnim potrebu novog promišljanja i utemeljenja 
čovjekove odgovornosti za ne-ljudska živa bića. Dok Krebs to čini više implicitno raspravljajući 
domete i valjanost različitih fiziocentričkih i antropocentričkih argumenata, odnosno kriterija 
za moralno primjereno ophođenje s ne-ljudskim živim bićima, Meyer-Abich razvija "filozofiju 
prirodnog susvijeta" i na temelju pripadništva čovjeka "istoj zajednici" utemeljuje njegovu 
odgovornost za ne-ljudska živa bića. 

KLJUČNE RIJEČI: antropocentrizam, biocentrizam, fiziocentrizam, odgovornost za prirodu, 
"brirodni susvijet" 


Svrha je ovog rada raspraviti različita polazišta i propitati valjanost argumentacija 
različitih pozicija u eko-etici. O tome postoji gotovo nepregledna literatura, održani su 
brojni simpoziji i konferencije. U raspravama o eko-etici dugo su dominirale suprotstavljene 
pozicije, stvorile su se "fronte" koje su se uobičajeno svodile na fiziocentrizam koji 
uključuje tri različite radikalne inačice kao što su patocentrizam, biocentrizam i radikalni 
fiziocentrizam ("deep ecology", ekocentrizam), s jedne, te antropocentrizam, s druge 
strane. lako se u opravdanju svojih pozicija obje služe racionalnom argumentacijom, 
priklanjamo se onim autorima koji tvrde kako stanje argumentacije u eko-etici još nije 
pregledno.! No upravo činjenica postojanja različitih stavova govori u prilog tome da nije 


! oAngelika_ Krebs, "Oekologische Ethik I. 
Grundlagen und  Grundbegriffe", u: Julian 
Nida-Ruemelin (Hrsg.), Angewandte Ethik. Die 
Bereichsethiken und ibre theoretische Fundierung, 
Alfred Kroener Verlag, Suttgart 1996., str. 352. 

dostatno propitati samo njihovu racionalnu argumentaciju nego i ovisnost o premisama 
koje leže u temelju različitih pozicija. Iako su se pored suprotstavljenosti uočavale i dodirne 
točke, dugo vremena "ton raspravama" davale su pozicije kritične spram antropocentričke 
pozicije. U novije vrijeme sve je više autora koji, iako zastupaju fiziocentričku poziciju, 
smatraju da i antropocentrički argumenti govore u prilog zaštite prirode, stoga nastoje oko 
sinteze odnosno svojevrsnog "kompromisa" između fiziocentrizma i antropocentrizma 
(A.Krebs) ili na nov način utemeljiti odgovornost čovjeka za "prirodni susvijet" (Meyer- 
Abich). Stoga nam nije nakana ulaziti u povijesni pregled razvoja eko-etike o čemu postoji 
obimna literatura,* nego ćemo u nastavku u prvom koraku nastojati osvijetliti doprinos A. 
Krebs i K.M.Meyer-Abicha suvremenim raspravama na području eko-etike, da bi potom 
ukazali na potrebu zasnivanja jedne etike odgovornosti. 


I. KRITIČKA ANALIZA RAZLIČITIH ARGUMENTACIJA U EKO-ETICI 


U narednom izložit ćemo različite argumentacije u eko-etici i nastojati propitati 
njihovu utemeljenost. Polazimo od teze da argumentacija ovisi ne samo o teoriji morala 
nego i o slici čovjeka, te ćemo shodno tome nastoji pokazati koja im antropologija i koji 
tip etike leži u temelju. 


Zagovaratelji antropocentričke pozicije polazeći od antropoloških konstantni ističu 
kako je samo čovjek kao osoba moralno biće jer je biće obdareno razumom i slobodom 
volje, što dolazi do izražaja u Warnockovom razlikovanju između moral agent i moral 
patient Argument kojega bismo mogli nazvati "epistemijsko-antropološki" u svom 
temelju ima tradicionalne teorije morala, polazi od ljudske moralne prakse i zauzima se 
za proširenje granica moralnog univerzuma, odnosno pledira za uključivanje prirode u 
moralnu zajednicu. 


Da bismo lakše slijedili promišljanje odnosa čovjeka i prirode potrebno je odrediti u 
kojemu se smislu unutar eko-etike rabi pojam "priroda".* Pojam prirode često se uzima 
kao sinonim za izvanljudsku prirodu, za razliku spram ljudske prirode i artefakata. 
Polazeći od etimologije riječi "priroda" (lat. nasci — biti rođen, nastati, razvijati se), Krebs 
prirodu određuje kao "ono u našem svijetu što nije načinio čovjek".* Shodno tome u eko- 
etiku možemo "ubrojiti sva nastojanja oko bistrenja i utemeljenja vrijednosnih predodžbi i 
normi ponašanja koje se odnose na ljudsko ophođenje s izvanljudskom prirodom" 5 Drugi 
autori, poput A. Brennera ističu kako se o prirodi može govoriti samo u kulturi jer ne 


? Vidjeti sažeti pregled u: Ivan Koprek, Ekoetika: 
različnost stavova i utemeljenje  eko-etike, 
Filozofska istraživanja 16(1/1996), str. 13-18.; 
Dostupno i na: http:/www.ffdi.hr/ikoprek/files/ 
ik-2.html 

3 Geoffrey J. Warnock, Tbe Objekt of Morality, 
Methuen, London 1971. 

4“ O različitim predožbama o prirodi vidjeti: 
Ludwig Siep, "Bioethik", u: Annemarie Pieper 
und Urs Thurner (Hr.), Angewandte Ethik. Eine 
Einfuehrung, Verlag C.H.Beck, Muenchen 1998., 
str. 16-36. 


* Angelika Krebs, "Naturethik im Ueberblick", u: 
Angelika Krebs (Hrsg.) Naturethik. Grundtexte der 
gegenwaertigen tier-und oekoetiscben Diskussion, 
Suhrkamp, Frankfurt am Main, 1997., str. 340. 

“ Dieter _ Birnbacher, "Menschen und Natur. 
Grundzuege der  oekologischen _Fthik", u: 
Kurt Bayertz_ (Hrsg.), Praktiscbe Philosophie. 
Grundorientierungen angewandter Ethik,, Rowohlt 
Verlag, Reinbek bei Hamburg 1991.,str. 279. 

postoji Natur pur.? D. Birnbacher konstatira kako predodžbe o prirodi mogu preuzeti ulogu 
u činjenju argumentacije plauzibilnom, no istovremeno upozorava kako se mogu pogrešno 
razumijeti kao metode za legitimaciju, verifikaciju ili falsifikaciju etičkih pozicija, izričući 
time poznati prigovor o nemogućnosti izvođenja moralnih normi iz prirode. Za mnoge 
se autore zadaća eko-etike sastoji u tome pokazati na koji način priroda može i treba biti 
uključena u moralno područje, a da se pritom ne počini "naturalistička pogreška". 


Prema A. Krebs, temeljno pitanje eko-etike jest pitanje ima li priroda vlastitu vrijednost, 
tj. pripada li joj intrinzična vrijednost ili ona posjeduje samo instrumentalnu vrijednost. 
"To pitanje drugačije formulirano", prema Krebs, glasi: "Je li zaštita prirode nešto što mi 
dugujemo o prirodi ovisnom i potrebitom čovjekom ili nešto što dugujemo samoj prirodi? 
Ima li samo čovjek dostojanstvo ili strahopoštavnje pripada i prirodi kao onom što nije 
načinio čovjek: zemlji, moru, šumama, rijekama, biljkama i životinjama? ".5 


Krebs zaokuplja pitanje o mogućnosti opravdanja antropocentričke etike. Zaokuplja 
je pitanje "je li tradicionalna antropocentrička etika u odnosu na ekološku krizu 
opravdana ili mora ustuknuti pred novom fiziocentričkom etikom" ,* Kako bismo slijedili 
njezin odgovor na ovaj upit, valja najprije pokazati na koji način naša autorica propituje 
utemeljenost argumenata fiziocentrizma i antropocentrizma, kao i opravdanost prigovora 
fiziocentričkoj i antropocentričkoj poziciji, kao i valjanost temeljnih argumenata 
antropocentričke pozicije.!“ 


Najprije ćemo slijediti način na koji A. Krebs razmatra klasu fiziocentričkih argumenata. 


I.I. KRITIČKA ANALIZA FIZIOCENTRIČKIH ARGUMENATA 


Krebs promatra patocentrizam i biocentrizam kao dvije inačice fiziocentrizma. Obje 
plediraju za apsolutnu vrijednost prirode, a razlog za intrinzičnu vrijednost prirode traže 
izvan ljudskog moralnog stajališta. Temeljna razlika očituje se u tome što se patocentrizam 
(grč. "pathos" — trpljenje, bol) usredotočuje na jedan aspekt života, a to je trpljenje, dok 
je za biocentrizam karakteristično da se vlastita vrijednost pripisuje živom kao takvom. 
Pritom valja voditi računa o različitim razinama argumentacije. Prva razina odnosi se 
na pitanje moralnog statusa, odnosno na upit tko je moralni subjekt. Za zagovaratelje 
patocentričke pozicije sposobnost patnje postaje ono obilježje bića koje mu daje status u 
moralnom smislu. Budući i životinje imaju sposobnost trpljenja, moralni status proširuje 
se sa osoba i na životinje. Kao najraniju mjerodavnu patocentričku teoriju navodi se djelo 
J.Benthama An Introduction to the Principles of Morals and Legislation. Poznato je da 
on odbacuje etiku koja se temelji na principu razuma smatrajući da "udioništvo u umu" 


7 Andreas Brenner, "Oekologie-Ethik", u: = ?*Ibid., str. 45. 


Annemarie Pieper und Urs Thurnherr (Hrsg.), !' Pregled argumenata donosi i Andreas Brenner, 
Angewandte Ethik. Eine FEinfuehrung, Verlag "Oekologie-Ethik", u: A. Pieper und U. Thurnherr 
C.H.Beck, Muenchen 1998., str. 48. (Hrsg.), Angewandte Fthik. Eine Einfuehrung, str. 


* Angelika Krebs, "Oikophilia — die neu entdeckte 37-55. 
Liebe zur Heimat", u: Siegfried _Hoeffling/Felix 

Tretter (Hrsg.), Homo oecologicus. Menschenbilder 

im 21. Jabrhundert, Hans-Siedel-Stiftung, Muenchen 

2012., str. 45. 

nije valjani kriterij za odgovor na upit tko je moralni subjekt. Kada se postavlja pitanje 
o obilježjima temeljem kojih se bićima može pripisati moralni status, često se navodi 
Benthamova formulacija prema kojoj pitanje nije "Can they reason?nor Can they talk?but 
Can they suffer?"!! Sposobnost patnje postaje ono obilježje bića koje mu daje status u 
moralnom smislu. Budući i životinje imaju sposobnost trpljenja, moralni status proširuje 
se sa osoba i na životinje. 


Ovu su misao na vlastiti način slijedili Arthur Schopenhauer sa svojom etikom sućuti 
i Peter Singer sa poznatom kritikom "speciesizma". 


Za australskog filozofa Petera Singera, speciesizam "jest predrasuda ili stav ili 
pristranost u korist interesa članova nečije vlastite vrste a protiv interesa članova drugih 
vrsta."!* Temeljni prigovor glasi da se čovjekove interese preferira pred izvanljudskom 
prirodom. 


"Rasisti povređuju princip jednakosti tako što pridaju veću težinu interesima 
pripadnika svoje vlastite rase kada postoji sukob između njihovih interesa i interesa 
neke druge rase. Seksisti povređuju princip jednakosti tako što daju prednost interesima 
svojeg vlastitog spola. Slično tome, specisti dopuštaju da interesi njibove vlastite vrste 
prevladavaju nad većim interesima pripadnika druge vrste. U svakom od ovih slučaja 
obrazac je istovjetan." 13 


Schopenhauerov stav bi se mogao uzeti kao etičko postupanje koje se prema životinjama 
odnosi sućutno jer su živa bića koja mogu osjetiti patnju. 


Ovakav je pristup bio izložen prigovorima od kojih izdvajamo prigovor E. Tugendhata 
koji, iako ne niječe svaku plauzibilnost ovoj argumentaciji jer "nesućutan čovjek ne može 
biti dobar", ujedno ukazuje i na granice plauzibilnosti ističući kako nam sućut, pa ni 
"poopćena sućut" (U.Wolf) ne može pružiti orijentir za sva moralna pitanja jer postoje i 


takva koja se "ne odnose primarno na patnju".!* 


Za radikalnog biocentrista "nije važno umire li stablo ili čovjek, važno je samo da 
umire živo biće". Prirodni poredak u cjelini objekt je bezuvjetnog poštovanja, a ne samo 
jedan njen dio. Zastupnicima radikalnog biocentrizma upućuje se prigovor da niječu 
analogiju pojma život. Govoriti o ljudskom životu i životu stabla jest i nije isto. Isto je 
utoliko što su čovjek i stablo živa bića. No oni su različita živa bića.!“ Budući se radi o 
različitom načinu bivstvovanja, mogli bismo reći da čovjek umire na ljudski način, a stablo 
na svoj vlastiti način, upravo kao stablo. 


Nakon što smo u skici izložili glavna obilježja različitih "centrizama", u nastavku 
ćemo razmotriti način na koji A. Krebs odvaguje utemeljenost i domete fiziocentričkih 
argumenata, kao i utemeljenost prigovora. 


1! Jeremy Bentham, An Introduction to the  "* Ernst Tugendhat, Predavanja o etici, Jesenski i 


Principles of Morals and Legislation u: The 
Collected Works, Athlone, London 1970., str. 283. 
1? Peter Singer, Oslobođenje životinja, IBIS, Zagreb, 
1998., str. 5. 
15 Ibid., str.7. 


Turk, Zagreb 2003. 

15 Usp. Tonči Matulić, Oblikovanje identiteta 
bioetičke discipline. Etička svijest odgovornosti 
za opstanak u budućnosti, Glas Koncila, Zagreb 
2006., str. 129. 

I.I.I. PRIGOVORI ARGUMENTU TRPLJENJA 


Prigovori argumentu trpljenja mogu se, prema našoj autorici, svesti na tri temeljna 
prigovora. Prvi prigovor možemo označiti, kako to čini Krebs, kao "moralnoteorijski" i, 
kako sugerira sam naziv, odnosi se na kritiku teorije morala koja leži u temelju argumenta 
trpljenja, a sažeto glasi: "Argument počiva na utilitarističkom, sućutnom ili aristotelovskom 
razumijevanju morala. Ali održivo je samo kontraktualistično ili kantovsko razumijevanje 
prema kojemu samo umna bića imaju moralni status (Habermass, Kant)".!$ Naša autorica 
vidi mogućnost obesnaživanja moralnoteorijskog prigovora u tome da se ukaže na 
poteškoće s kojima se kontraktualizam i kantijanizam susreću kada se radi o utemeljenju 
moralnog respekta prema osobama koje nisu sposobne za dogovor kao i kada se radi o 
"ne-umnim marginalnim slučajevima". Neovisno o tome možemo se zapitati, kako to čini 
E. Tugendhat je li "činjenica sposobnosti za patnju već po sebi moralno odlučujuća?"!7 


Drugi prigovor protiv argumenta trpljenja kojega Krebs označava kao "jezično- 
analitički" kratko formuliran glasi: "U moralu se radi o interesima, a interesi su povezani 
sa postojanjem jezika". Naša autorica primjećuje da se ovdje radi o suženom pojmu 
interesa kojemu je moguće suprotstaviti "širi pojam interesa" prema kojemu jedno biće 
ima u nečemu interes kada to unaprjeđuje njegov dobar život.!* Uzme li se pojam "interes" 
u širem smislu onda "osjetljiva bića imaju interes za X tada kada X unaprjeđuje dobar 
život tih bića. Da životinja koja trpi bol ima interes za napuštanje boli, time je istiniti iskaz. 
Od tog širokog pojma interesa može se razlikovati uski pojam interesa prema kojemu 
jedno biće ima interes za X samo tada kada ima eksplicitnu želju da se dogodi X. Budući 
životinje neobdarene govorom nisu sposobne za propozicijsko mišljenje, nemaju interese 
u užem smislu ".!? S tim u svezi valjalo bi primijetiti da je kod proširenja pojma interesa 
odlučujuće pitanje koji su interesi moralno relevantni. I treći prigovor argumentu trpljenja 
— "antiegalitaran" — svodi se na tvrdnju da jednaki obzir prema životinjama znači prezir 
prema čovjeku. Ukoliko "antiegalitarist ne želi speciesistički utemeljiti hijerarhiju čovjek — 
životinja tj. pukim ukazom na pripadnost vrsti", tada mu preostaje, prema Krebs, razloge 
naći u humanizmu kao boljoj alternativi egalitarizmu. No ni kontraargumenti A. Krebs 
nisu oslobođeni prigovora. Krebs ne uspijeva izaći izvan fiziocentričke pozicije. Naime, 
snažniju kontraargumentaciju možemo naći u Guentera Poeltnera koji speciesizmu 
upućuje dva prigovora: prvi se odnosi na njegovu nekonzistentnost. "Ako se, naime, 
čovjeka i njegov život odredi biološki, tada se mora ostati konsekventan i također odrediti 
svojstva i sposobnosti ljudskog individuuma biološki". Drugi Poeltnerov prigovor odnosi 
se na objekciju da je i sam speciesizam "vrsta višeg rasizma" jer "na mjesto vrste Homo 


6 A. Krebs, Oikophilia — die neu entedeckte Liebe 
zur Heimat, str. 46. Usp. također Angelika Krebs, 
Haben wir moralische Pflichten gegenueber Tieren? 
Das pathozentrische Argument in der Naturethik, 
Deutsche Zeitschrift fuer Philosophie, (6/1993), 
str. 995-1008. O jednom drukčijem tumačenju koje 
ukazuje na aktualnost Kantove etike i njezin značaj 
za zaštitu životinja i prirode vidjeti: Heike Baranzke, 
Wuerde der Kreatur? Die Idee der Wuerde im 
Horizont der Bioethik, Koenigshausen& Neumann 
Verlag, Wuerzburg 2002. 


17 Ernst Tugendhat, Predavanja o etici, str. 161. 

!5 A. Krebs, Oikophilia — die neu entedeckte Liebe 
zur Heimat, str. 46. 

!? Angelika Krebs (Hrsg.), "Naturethik im 
Ueberblick", u: Angelika Krebs (Hrsg.) Naturethik. 
Grundtexte der = gegenwaertigen  tier-und 
oekologischen  Diskussion,  Suhrkamp Verlag, 
Frankfurt/M., 1997., str. 348. 

sapiens stupa vrsta posjednik samosvijesti". Naime, speciesizam pretpostavlja da je "biti 
čovjek tj. osoba svojstvo". Svojstvima osobe kao što su posjedovanje svijesti, sposobnost 
komunikacije pripisuje se moralna relevantnost. Nekonzekventnost se, kako je to već 
rečeno, očituje u tome što se pod pretpostavkom shvaćanja čovjeka i njegova života 
biološki, treba i svojstva odrediti biološki, "ali i biološki određena ljudska svojstva ostaju 
moralno irelevantna" 2 P.Singer i srodni autori misle da vrijednost ljudskog bića može 


ležati jedino u aktualnoj sposobnosti mišljenja, htijenja, govora itd. 


1.2. HOLISTIČKI ARGUMENTI 


Različitim holističkim etikama zajedničko je da etičku relevatnost zadobiva ne 
samo živa ili za trpljenje sposobna priroda, već priroda u cjelini. Zagovaratelji holizma 
prigovaraju antropocentričkoj i fiziocentričkoj poziciji da polaze od dualističke ontologije 
vlastite kartezijanske misli. Problem holističkog argumenta A. Krebs vidi u višeznačnosti 
iskaza "čovjek je dio prirode". Ako ovaj iskaz "primjerice treba značiti samo to da 
čovjek za preživljanje i dobar život ovisi o prirodi, tada je točan, ali tada ne utemeljuje 
moralnu vrijednost prirode, nego samo antropocentrički motiviranu zaštitu prirode"?! 
Ako ovaj iskaz smjera na prevladavanje ontološke razlike između čovjeka i prirode, Krebs 
ističe kako se ipak treba podsjetiti "na smislenu razliku između bića koja mogu osjećati, 
djelovati, nositi odgovornost i takvih koja to ne mogu".?* No pritom valja istaknuti kako 
"samoostvarenje čovjeka ide ruku pod ruku sa samoostvarenjem cjeline. Čovjek skrbi za 
dobar život utoliko što skrbi za cjelinu". U tom smislu odnos između čovjeka i prirode 


mogao bi se označiti kao "dijalektičan". 


1.3. TELEOLOŠKI ARGUMENT 


Na mjesto osjećanja stupaju svrhe. Prirodi u cjelini ili oživljenoj prirodi pripisuje se 
teleologija. Za našu autoricu glavni problem te argumentacije proizlazi iz pojma svrhe. 
Krebs ukazuje na dvoznačnost pojma "svrhe", odnosno na mogućnost razlikovanja 
između "praktičnih" i "funkcionalnih svrha". Ona to ilustrira na sljedećem primjeru: 
"Funkcionalnu svrhu slijedi npr. termostat kada teži određenoj temperaturi u prostoru. 
Praktičnu svrhu slijedi npr. autorica ovog priloga kada formulira razliku i nada se da će 
time uvjeriti čitatelja. Dok je njoj do postizanja svrhe, termostatu je — antropomorfno 
govoreći — “svejedno? hoće li postići svrhu".** Ovaj primjer jasno pokazuje kako je od 


2" Guenther _ Poeltner, < "Spezies, = Identitaet,  "! Angelika Krebs," Oikophilia — die neu entedeckte 
Kontinuitaet, Potentialitaet. Philosophisch- Liebe zur Heimat", str. 47. 

anthropologische Voraussetzungen einer Bioethik",  “Ibid., str. 47. 

u: Ante Čović / Thomas Soeren Hoffmann 2 A. Krebs, "Naturethik im Ueberblick", str. 362. 
(Hrsg.), Integrative Bioethik. Bietraege des 1. "A. Krebs, "Oikophilia — die neu entedeckte Liebe 
Suedosteuropaeischen  Bioethik-Forums, Mali zur Heimat", str. 47. 

Lošinj 2005.,Academia Verlag, Sankt Augustin 

2007., str. 36. O kritici speciesizma vidi također: 

Elvio  Baccarini, On  Speciesm, = Synthesis 

Philosophica (1-2/2000), str. 107-114. 

odlučujuće važnosti koja je narav svrhovitosti prirode. Ako je ona samo funkcionalne 
naravi tada "ne spada u područje subjektivno dobrog života kojega moral hoće zaštiti" ,?> 
drugim riječima, tada nema moralnu vrijednost. No ovdje valja primijetiti da su svrhe 


prirode "prije organsko-biološke kategorije a ne moralne kategorije".?$ 


Poznato je da i zastupnici umjerenog biocentrizma poput H. Jonasa koriste teleološki 
argument. Ukazujući na važnost analognog govora o samociljnosti odnosno o cilju, 
umjerenu biocentričku tezu sažeto je izrazio Koprek služeći se Kantovom terminologijom 
na sljedeći način: "svi, i oni neosjetljivi organizmi, (...) u analognom su smislu objektivni 
ciljevi, ili ciljevi po sebi. Oni su, dakle, subjekti ciljeva. U svojoj djelatnosti imaju kao cilj 
sebe samoga te su, u tom smislu, tu radi sebe. Organizmi-samociljevi nikada nisu isključiva 
sredstva za subjektivne čovjekove ciljeve. Zato ćudoredna ideja carstva ciljeva ne smije 
biti ograničena samo na čovjeka nego mora uključiti i suphumane organizme, ako ne kao 


subjekte, onda kao objekte ćudorednosti".?7 


2. ARGUMENTI ANTROPOCENTRIČKE POZICIJE 


Nakon što je izložila prigovore argumentu trpljenja i teleološkom argumentu, Krebs 
propituje temeljne argumente antropocentričke pozicije. 


2.1. "BASIC-NEEDS-ARGUMENT'" ILI ARGUMENT TEMELJNIH POTREBA 


Ovaj se argument sastoji u tome da je očuvanje prirode važno stoga što temeljne ljudske 
potrebe, kao što su potreba za hranom, za zdravljem, ovise o prirodnim uvjetima. Ovom 
se argumentu može prigovoriti da prirodi pridaje samo instrumentalnu vrijednost. Naša 
autorica skreće pozornost na još jednu inačicu argumenta temeljnih potreba — "Natur 
Knows Best". Manjkavost i slabost ovog argumenta sažeto je izrazila Krebs u sljedećoj 
formulaciji: "precjenjivanje snage samoizliječenja prirode isto je tako pogrešno, kao i 
precjenjivanje ljudske tehničke moći",* Osim toga, u temelju ovog argumenta krije se 
"pogrešni harmonizam". Stoga Krebs zaključuje kako ovo nije uopće argument za vlastitu 
vrijednost prirode, nego "u najboljem slučaju argument za to da se prirodu tretira tako 
kao da bi imala vlastitu moralnu ili apsolutnu vrijednost".? S tim u svezi nameće joj se 
zaključak kako ovaj tip argumentacije "ne zahtijeva novi tip morala" jer ne izlazi iz okvira 
tradicionalne etike. 


5 Ibid., str. 46. ?7 Ivan Koprek, Priđi da možeš čuti. Etika u sjeni 
*# Borut Ošlaj, "Hans Jonas und die Moeglichkeit globalizacije i postmoderne, Filozofsko-teološki 
einer diaphorischen Ethik", u: Ante Čović / Thomas institut Družbe Isusove, Zagreb 2005., str.198-199. 
Soeren Hoffmann (Hrsg.), Bioethik und kulturelle  ?* Angelika Krebs, "Oikophilia — die neu entedeckte 
Pluralitaet. Die suedosteuropaeische Perspektive, Liebe zur Heimat", str. 47. 

Academia Verlag, Sankt Augustin 2005., str. 97. 2 Ibid., str. 47-48. 

2.2. ESTETSKI ARGUMENT 


Estetski argument* usko je povezan s argumentom sreće, utoliko što se estetička 
kontemplacija promatra kao bitan moment dobrog, uspjelog, dakle sretnog života. Krebs 
ističe kako priroda "poziva na estetsku kontemplaciju". Za estetsku je kontemplaciju 
"konstitutivno da stupa u ne-instrumentalan odnos prema objektu". Ona "ima vlastitu 
vrijednost, ona je nešto što se čini zbog nje same".3! Ovaj argument moguće je obesnažiti 
tako da se ukaže kako je priroda kao objekt estetske kontemplacije nadomjestiva 
umjetnošću. No, s pravom se pita Krebs, ne razlikuje li se tzv. "prirodno" lijepo bitno od 
tzv. "umjetnički lijepog"? Naša autorica govori o pravu na lijepu i uzvišenu prirodu koje 
počiva na "značenju koje estetska kontemplacija ima u našem životu". Ona predstavlja 
"protutežu našoj svakodnevnici". Može se, kako to čini P. Fischer, postaviti pitanje 
imaju li estetski sudovi kao takvi moralni smisao.** Drugi autori opasnost vide u tome 
da se "takvo odnošenje prema prirodi svede na stvar subjektivnog ukusa". Poznata 
je i Kantova argumentacija prema kojemu estetska kontemplacija ima važnu ulogu u 
kultiviranju čovjekovog osjećaja "koji doduše nije već sam za sebe moralan, ali barem 
priprema osjetilnu nastrojenost koja veoma potiče moralnost, naime na to da se nešto voli 
i bez obzira na korist (npr. lijepe kristalizacije, neopisiva ljepota biljnog carstva)".3* 


Ovaj nam argument, za razliku od argumenta temeljnih potreba, govori o čovjeku kao 
biću koje ne živi samo od materijalnih stvari, nego treba i duhovnost. Stoga u "listu temeljnih 
potreba treba prihvatiti elementarno stišavanje gladi za ljepotom i transcendencijom jer 


one karakteriziraju dubinu čovjeka". 


2.3. ARGUMENT DOMOVINE 


tome ovisi naš identitet.“ Tako priroda doduše ne mora, ipak je nerijetko dio ljudskog 
individualiteta. "Zapitani tko su, mnogi ljudi navode krajolik iz kojega potječu...".?7 
Krebs govori o pravu na prirodu kao domovinu, a temelj toga prava vidi u "općeljudskoj 
potrebi za individualitetom", "moći biti poseban, drugi".** Krebs govoreći o prirodi kao 


% O tome vidi šire: Martin Seel, Eine Aestethik 
der Natur, Frankfurt/M., Suhrkamp Verlag 
1991.; Martin Seel, "Aestethische und moralische 
Anerkennung der Natur",u: Angelika Krebs (Hrsg.), 
Naturethik. Grundthese der gegenwaertigen tier- 
und oekoetischen Diskussion, Suhrkam Verlag, 
Frankfurt/M., str. 307-330. 


3 LAngelika Krebs, "Zum Stellenwert 
von Gerechtigkeitsargument in der 
Naturschutzkommunikation aus Sicht der 
Ethik", u: = Bundesamt = fuer _— Naturschutz 
(Hrsg.), Gerechtigkeitsargumente - 
Chancen und  Herausforderungen fuer die 


Naturschutzkommunikation. Dokumentation eines 
interdiszplinaeren Workshops am 29. Maerz 2012 
im BfN, Bonn, 2012. 


? Peter Fischer, Politische Ethik: eine Einfuehrung, 
W. Fink Verlag,Utb, Muenchen 2006. 

3 Ivan Koprek, "Ekoetika u procesima globalizacije 
i postmoderne", u: Isti, Priđi da možeš čuti. Etika 
u sjeni globalizacije i postmoderne, Filozofsko- 
teološki institut Družbe Isusove, Zagreb 2005., str. 
199. 

34 Immanuel Kant, Metafizika ćudoređa, Matica 
hrvatska, Zagreb 1999., str. 227. 

35 Leonardo Boff, Ethik fuer eine neue Welt, Patmos 
Verlag, Duesseldorf 2000., str. 55. 

3% A, Krebs, "Oikophilia — die neu entdeckte Liebe 
zur Heimat", str. 45. 

37 Ibid., str. 49. 

3% Ibid., str. 49. 

domovini ujedno govori o prostoru koji izaziva izvjesna raspoloženja, rabeći pojam 
"raspoloženje" u heideggerovskom smislu. Kada Heidegger govori o "“raspoloženju? koje 
ima Dasein", tada "raspoloženje" nema psihološko značenje, već se njime označava stanje 
potpune angažiranosti u određenoj situaciji, odnosno "stanje u kojemu je Dasein potpuno 
uključen u svijet".* Naša autorica upozorava kako je "s gubitkom krajolika koji izaziva 


raspoloženja ugrožen i naš osjećaj zaklonjenosti u ljudskom svijetu ".“! 


Koncepciju koju zastupa A. Krebs sama je autorica nazvala "fiziocentričkim 
antropocentrizmom" kako bi njime naznačila nastojanje oko svojevsrne sinteze ova dva 
"centrizma" uz uvjerenje da valjani antropocentrički argumenti trebaju biti fiziocentrički 
moderirani. Dometi i granice takve koncepcije bit će vidljivi usporedimo li tu koncepciju 
sa modelom kojega zagovara K. M. Meyer-Abich. 


3. MEYER-ABICHOVA KONCEPCIJA "PRIRODNOG SUSVIJETA" 


I Meyer-Abichu kao ključno nameće se pitanje gdje nalazimo domovinu na ovoj planeti? 
U Abicha susrećemo pokušaj utemeljenja jedne prirodofilozofijske antropologije koja ima 
zadaću odgovoriti na upit što je čovjek u zajednici prirode, a njeno stvaranje potaknuto 
je krizom u koju je dospjela antropologijska slika čovjeka u znanstvenotehnološkoj 
civilizaciji. Tu sliku Abich je opisao kao sliku "interplanetarnog osvajača". 


Abich prepoznaje kao zajedničko ishodište antropocentričke i fiziocentričke slike 
čovjeka uvjerenje da pojedini čovjek postaje čovjekom tek u zajedništvu s drugim. Pritom 
se postavlja pitanje "jesu li drugi kojima dugujemo naše sebstvo samo drugi ljudi" ili je 
čovjek kao biće zajedništva upućen i na "drugo kao prirodu". "Ekološka nas kriza prisiljava 
da promislimo tu kooperatvnost, zajedništvo ".# Svojom koncepcijom prirodofilozofijske 
antropologije on nastoji odgovoriti na upit što pripada čovjeku u "zajedničkom životu sa 
životinjama, biljkama, zemljom i morem, zrakom i svjetlom" i što čovjek tome "duguje". 


Pitanje koje se nameće Abichu jest pitanje ima li "osim čovjeka i prirodni susvijet" 
vlastitu vrijednost. Pritom on ističe kako ovo razlikovanje "ima li nešto vlastitu vrijednost 
ili samo vrijednost za čovjeka, jest ljudska misao i utoliko je antropomorfno". Meyer 
Abich iako ne spori da "i mi ljudi pripadamo prirodi", te zagovara stav da "priroda" 
ne može biti svedena samo "na ono što nismo mi", izvanljudsku prirodu naziva "našim 
prirodnim susvijetom", te "rezervira" izraz "priroda" za cjelinu prirode. On koristi pojam 
"prirodnog susvijeta" kako bi izbjegao "antropocentrički prizvuk" .#? 


On zastupa fiziocentričku poziciju prema kojoj "su sve stvari i živa bića prirode 
samo u prirodnom susvijetu to što jesu". Sve to nameće potrebu da se iznova promisli 


* Usp. A. Krebs, "Zum  Stellenwert von 


Gerechtigkeitsargument in der _— Naturschutz- 
kommunikation aus Sicht der Ethik", str. 13. 
“Robert D'Amiko, Savremena kontinentalna 
filozofija, Dereta, Beograd 2006., str. 115-117., 
ovdje 115. 

“A. Krebs, "Zum  Stellenwert von 
Gerechtigkeitsargument in der — Naturschutz- 
kommunikation aus Sicht der Ethik", str. 13. 


+“ 1. Koprek, Priđi da možeš čuti. Etika u sjeni 
globalizacije i postmoderne, str. 199. 

43 Klaus. Michael Meyer-Abich, Festrede zur 
Verteidgung des Biokratie - Preises am 6. Juni 
2012. der Forschungstelle Umweltrecht an der 
Universitaet Hamburg. Dostupno na: www.haus- 
der-zukunft-hamburg.de 

pitanje uključivanja ne-ljudskih živih bića u moralnu zajednicu. Ne zahtjeva se samo 
novi odnos čovjeka prema prirodi, nego i nova etika, u uvjerenju da budućnost planete 
ovisi o stupnju odgovornosti. 


4. ODGOVORNOST — KLJUČNI POJAM EKO-ETIKE 


Odgovornost danas postaje ključnim pojmom eko-etike.“* 


Zajedničko je svim pozicijama koje su kritične spram antropocentrizma da apeliraju 
na šire shvaćanje odgovornosti. Ne radi se samo odgovornosti za ljude, uključujući 
"buduće generacije" (H. Jonas), nego o "bezgranično proširenoj odgovornosti spram 
svega što živi".(A. Schweizer). A. Brenner je uvjerenja kako se uopće ne radi o potrebi 
proširenja odgovornosti jer "nisu tek inovacije putem znanosti i tehnike one koje čine 
nužnim proširenje odgovornosti", on pledira za ponovno priznanje njezinog neograničenog 
dosega.“ Brenner s pravom ukazuje na to kako je ovaj apel opterećen važnim problemima 
utemeljenja. Tako Hansu Jonasu nedvojbeno pripada zasluga da je u središte promišljanja 
postavio odgovornost prema prirodi, Jonasovoj etici budućnosti A. Brenner predbacuje 
svjesno odustajanje od ključne sastavnice modernog pojma odgovornosti, a to je 
reciprocitet.“ Za eko-etiku postavlja se kao odlučujuće pitanje je li koncept odgovornosti 
koji se gradi na reciprocitetu i simetriji valjan.“ 


U odgovoru na ovaj upit slijedit ćemo razmišljanja A. Čovića. Njemu se kao temeljno 
nameće pitanje "na kakvoj se teorijskoj podlozi može zasnivati moralna, politička i pravna 
odgovornost za ne-ljudska živa bića?"* Autor drži potrebnim prethodno "rasvijetliti 
intelektualni teren na kojem se rasprava odvija i suočiti se s nekim posebnostima". Pritom 
konstatira kako se "u ovom problemskom polju iznimno često mogu susresti teorijski 
neutemeljene pozicije, neobične artikulacije i apsurdni zaključci koji se izvode logičkim 
postupkom inductio ad absurdum" .# Ovu "intelektualnu pojavu" autor naziva "teorijskim 
apsurdizmom", uočavajući kako se on "metodološki etablirao upravo u raspravama o 
moralnoj i pravnoj odgovornosti čovjeka za osjećajuća živa bića, gdje je apsurdistička 
metoda specijesističkog niveliranja ostvarila apsolutnu prevlast" ,*% Ako u svjetlu rečenog 
iznova promislimo onu razinu argumentacije koja se odnosi na pitanje moralnog statusa, 
onda nije moguće ne suglasiti se s autorom kada ističe kako "apsurdistička izvođenja 
(inductio ad absurdum) u pravilu počinju s pogrešno postavljenim pitanjem, odnosno s 
pogrešnim formuliranjem problema "*!, kakvo je prisutno u pitanjima o svojstvima "nekog 
entiteta" temeljem kojih im je moguće pripisati "moralni status", preko čijeg pojma se 
onda određuje odnos prema moralnoj zajednici.** I dok se "teorijski apsurdizam na 
spoznajnom planu ne može drukčije okarakterizirati nego kao jednoznačno negativan 


“4 Usp. A. Brenner, "Oekologie-Erhik" ,str. 44-51. 2009., str. 36. Dostupno na: http://www.ffzg.unizg. 


“5 A. Brenner, "Oekologie-Ethik", str. 46. hr/filoz/wp-content/uploads/2011/09/69___dok. 
“#6 Ibid., str. 46. doc_.pdf 
€ Ibid., str. 48. # Ibid., str. 33. 


# Ante Čović, "Bioetička zajednica kao temelj 5% Ibid., str. 33. 
odgovornosti za ne-ljudska živa bića", u: A. Čović,  *!Ibid., str. 38. 

N. Gosić, L. Tomašević (ur.), Od nove medicinske  * Usp. ibid., str. 38. 
etike do integrativne bioetike, Pergamena, Zagreb 

pojam i kao negativan fenomen", autor pokazuje pod kojim uvjetima teorijski apsurdizam 
može "dobiti pozitivan predznak", a prema našem autoru to je moguće samo ukoliko ga 


se "u registru znakova vremena vodi u rubrici “znakovi nove epohalne osjećajnosti?" 5 


Za našu je temu posebice relevantno autorovo razlikovanje dviju inačica metode 
specijesističkog niveliranja: "ezopovski pristup “niveliranja naviše'" koji se očituje u 
"antropomorfičnom pridavanju ne-ljudskim živim bićima specifično ljudskih svojstava i 
kategorija poput ljudskog dostojanstva, moralnog statusa, prava" i "singerovski pristup 
“niveliranja naniže" koji do izražaja dolazi u "zoomorfičkom reduciranju specifično 
ljudskih svojstava i kategorija ".** Neovisno o kojoj se inačici radi zajednički im je "isti cilj 
- nivelirati razlike između čovjeka i drugih živih bića sa sposobnošću osjećanja polazeći od 
pogrešne pretpostavke da je to dobar put za razvijanje moralnog obzira i pravne obveze 


prema ne-ljudskim članovima senzitivne zajednice". 


Sučelice modelu "specijesističkog niveliranja" autor razvija teorijski model "zasnivanja 
moralne odgovornosti na asimetričnom zajedništvu". Ishodište su dvije metodološke 
pretpostavke: prva, prema kojoj je "nužno uvažiti nepobitnu asimetričnost" i druga, prema 
kojoj je "jedino na specijesističim razlikama moguće zasnovati odgovornost čovjeka za ne- 


ljudska živa bića uopće, pa tako i za osjećajuća ne-ljudska živa bića" 5“ 


Za razliku spram uobičajenih pitanja sa kojima mnogi autori ulaze u raspravu o 
problemu odgovornosti čovjeka za ne-ljudska živa bića, a jedno od njih je kako smo 
to već istaknuli, pitanje moralnog statusa, preko čijeg se pojma onda određuje "odnos 
prema moralnoj zajednici", autor se opredjeljuje za "obrnutu perspektivu" te mu se kao 
ključno nameće pitanje "kakvu relaciju moralni subjekti kao članovi moralne zajednice 
trebaju imati prema ne-ljudskim živim bićima ili drugim entitetima da bi se prema njima 
mogla uspostaviti moralna obveza ili moralni obzir?"*7 Autorov odgovor na postavljeni 
upit glasi: "to je odnos supripadništva istoj zajednici koja obuhvaća dotična živa bića 
i druge entitete". Budući se takva "zajednica može zasnivati samo na izvanmoralnim 
osobinama ili određenjima, jer se kod navedenih bića i entiteta ni na koji način ne može 
pretpostaviti prisustvo moralnih osobina ili određenja" i kako u "sastav takvih zajednica 
ulazi i uža zajednica moralnih subjekata", onda ove zajednice "postaju i asimetričnim 
moralnim zajednicama u kojima se kod moralnih subjekata razvija i moralna obveza, 
odnosno moralni obzir prema članovima ili dijelovima asimetrične moralne zajednice koji 
nisu moralni subjekti". 


Koncepciju koju zastupa K. M. Meyer-Abich, autor analizira kao primjer "zasnivanja 
ljudske odgovornosti na temelju pripadništva asimetričnoj zajednici" ,*?* Autor ključnom 
smatra Abichovu ideju "subistva" čime je "omogućeno prekoračivanje horizonta 
tradicionalne etike, koju zbog nemogućnosti da moralne obzore proširi na prirodni svijet 
Meyer-Abich naziva “etikom čovječanstva kao zatvorenog društva?".% Predmet autorove 


5% Ibid., str. 36. i pravne odgovornosti čovjeka za ne-ljudska živa 
4 Ibid., str. 37. bića na temelju pripadništva asimetričnoj političkoj 
55 Ibid., str. 37. zajednici" na primjeru  Lošinjske deklaracije 
% Ibid., str. 37. o bioetičkom suverenitetu nastale tijekom "3. 
57 Ibid., str. 39. Lošinjskih dana bioetike" održanih na _ Malom 
% Ibid., str. 39. Lošinju 14.-16. lipnja 2004. godine. Usp. ibid., str. 


%% Pored navedenog teorijskog modela, autor u 40-41. 
svojoj studiji izlaže i primjer "zasnivanja političke — *Ibid., str. 41. 

analize su tri od osam principa Meyer-Abichove praktične prirodne filozofije pomoću kojih 
on definira odnos čovjeka prema "prirodnom susvijetu". Radi se o četvrtom načelu prema 
kojemu se odnos čovjeka prema prirodnom susvijetu "izražava negativno kao zabrana", 
potom o šestom načelu kojim se on "određuje kao “samorazumijevanje'", te o osmom 
načelu kojim se taj odnos "izražava kroz određenje “ljudskog samobivstva?", a ovo se 
"tumači pomoću pojma “dužništva? (Schuldigkeit)".$! 

Za Meyer-Abicha "čovjek je ono što je drugima dužan i onom drugom dužan. 
Utoliko se samobivstvo čovjeka ispostavlja kao subivstvo s drugima kojima je dužan i s 
onim drugim čemu je dužan".“ Meyer-Abich zahtijeva od čovjeka specifičan doprinos, 
"sukladno ergon, tj. onome za što smo mi dobri, što mi možemo bolje pružiti nego drugi 

sučlanovi zajednice". 


Autor ubraja Meyer-Abichu kao zaslugu što mu je "prema razmjerima “kruga 
subivstva? (der Kreis des Mitseins)" pošlo za rukom "jasno razgraničiti antropocentričko i 


fiziocentričko razumijevanje ljudske prirode kao i tipove etika koje im korespondiraju". 


Meyer-Abich pokazuje da čovjekovo djelovanje ovisi o njegovom razumijevanju sebe 
samog. Ako sebe čovjek shvaća kao "čovjekom postalu prirodu",a ne kao "interplanetarnog 
osvajača", onda će se i drugačije odnositi i prema ne-ljudskom živom svijetu. Čovjek bi to 
trebao ne samo kako bi mogao prevladati ekološku krizu nego i zbog "razumijevanja sebe 
samog". Relacija spram ne-ljudskih živih bića govori nam između ostalog i o tome "što 
nam je vrijedno".# 


ZAKLJUČAK 


Kao što smo istaknuli u uvodu nakana je ovog rada bila pokazati doprinos dvoje autora, 
Angelike Krebs i K. M. Meyer-Abicha suvremenim raspravama u eko-etici. Krebs zastupa 
fiziocentričku poziciju no ne odriče valjanost antropocentričkim argumentima. Pritom 
smatra da bi oni trebali biti "fiziocentrički moderirani" te tragajući za kompromisnim 
rješenjem pokušava ga naći u koncepciji koju naziva "fiziocentrički antropocentrizam ". 
lako joj ne uspijeva izaći iz fiziocentričke pozicije njezin doprinos se sastoji u osvjetljavanju 
dometa fiziocentričkih i antropocentričkih argumenata, kao i prigovora kojima su izloženi. 
Njezin doprinos sastoji se i u jasnom pokazivanju da je potrebno nanovo promisliti i 
utemeljiti razloge uključivanja ne-ljudskih živih bića u moralnu zajednicu. 

€ Ibid., str. 42. O argumentima kojima Meyer- Ludwig Seep, "Praktische Naturphilosophie 


Abich opravdava svoju teoriju "dužništva" vidi: 
Ludwig Siep, "Praktische Naturphilosophie als 
Grundlegung der Ethik", u: Hans Werner Ingesiep 
und Anne  Eusterschulte(Hrsg.), Philosophie 
der natuerlichen Welt: Grundlagen, Probleme, 
Perspektiven. Festschrift fuer Klaus Michael Meyer- 
Abich, Koenigshausen 87 Neumann, Wuerzburg 
2002., str. 25-34. 

2 A.Čović, "Bioetička zajednica kao temelj 
odgovornosti za ne-ljudska živa bića", str. 43. 


als Grundlegung der Ethik", u: Hans Werner 
Ingensiep, Anne Eusterschulte (Hrsg.), Philosophie 
der natuerlichen Mitwelt: Grundlagen, Probleme, 
Perspektiven.Festschrift fuer Klaus Michael Meyer- 
Abich,  Koenigshausen$Neuemann,  Wuerzburg 
2002. str. 25. 

4 Ante Čović, "Bioetička zajednica kao temelj 
odgovornosti za ne-ljudska živa bića", str. 43. 

5 Usp. Richard L. Fern, Nature, God and Humanity. 
Envisioning an Ethics of Nature, Cambridge 
University Press, 2004., str. 1. 

Meyer-Abich razvija "filozofiju prirodnog susvijeta" i na temelju pripadništva 
čovjeka "istoj zajednici" utemeljuje njegovu odgovornost za ne-ljudska živa bića. Iz 
dosada izloženih modela postaje jasnim da čovjekovo djelovanje ovisi o njegovom 
razumijevanju sebe samog. Ako sebe čovjek shvaća kao "čovjekom postalu prirodu", a 
ne kao "interplanetarnog osvajača", onda će se drugačije odnositi i prema ne-ljudskom 
živom svijetu. Rješenje bi trebalo tražiti s one strane svih "centrizama" i redukcionizama. 
Tome može doprinijeti jedan model "zasnivanja ljudske odgovornosti na asimetričnom 
zajedništvu" kako je to pokazao A. Čović. 


OEKO-ETHIK ZWISCHEN BIOZENTRISMUS UND ANTROPOZENTRIZMUS 


ŽZUSAMMENFASSUNG 


Die Grundintention dieses Artikels besteht darin, die wichtigste Beitraege von Angelika Krebs 
und _K.M.Meyer-Abich zum  zeitgenoessischen oekoetischen Diskussion zu erhellen.Beide 
machen deutlich, dass es noetig ist, die Grundlage fuer ein neues Verhaeltnis zur Natur, bzw. 
die Grundlage der Verantwortung des Menschen fuer die nicht-menschliche Lebewesen neu 
durchzudenken und zu begruenden. Waehrend bei A. Krebs dies mehr implizit ist, indem sie die 
Tragfaehigkeit und Tauglichkeit der verschiedenen Argumenten, bzw. der Kriterien des moralisch 
angemessenen Umgangs mit den nicht-menschlichen Lebewesen kritisch ueberprueft, entwickelt 
K.M.Meyer-Abich eine "Philosophie der natuerlichen Mitwelt" und versucht die Verantwortung 
des Menschen fuer nicht-menschliche Lebewesen in seiner Zugehoerigkeit zu "derselben 
Gemeinschaft" zu beugruenden. 


SCHLUESSELWOERTE: der Biozentrismus, der Pathozentrismus, der Anthropozentrismus, die 
"natuerlicbe Mitwelt", die Verantwortung fuer die Natur 

